NaiveNeuron/SloPal huggingface dataset:
P. Hrušovský, predseda NR SR: (2005-07-06):
I. Šramko, guvernér Národnej banky Slovenska: Nedávno zverejnený odhad vývoja hrubého domáceho produktu za prvý štvrťrok 2005 naznačuje pokračovanie dynamického ekonomického rastu aj v tomto roku. V súvislosti s vývojom reálnej ekonomiky však NBS vyjadrila znepokojenie týkajúce sa rýchleho mzdového rastu v prvých mesiacoch v roku 2005, ktorý nezodpovedal rastu produktivity práce. Takýto vývoj môže mať v budúcnosti nepriaznivý dopad na udržateľnosť makroekonomickej rovnováhy. Rád by som venoval ešte niekoľko slov dôležitej téme, ako je zavedenie eura v Slovenskej republike, a úlohe centrálnej banky v tomto procese. V septembri roku 2004 schválila vláda materiál Konkretizácia stratégie prijatia eura v Slovenskej republike, v ktorej konštatuje, že zavedenie eura je reálne v roku 2009. Aby sa však krajina kvalifikovala na vstup do eurozóny, je potrebné udržateľným spôsobom splniť takzvané maastrichtské kritériá. Uvedomujeme si zodpovednosť pri ich plnení, predovšetkým za kritérium cenovej stability a kurzové kritérium a budú tým kladené vysoké nároky na menovú politiku. Zmena menovopolitickej stratégie a explicitné stanovenie inflačných cieľov bolo umožnené výrazným znížením administratívnych úprav cien v tomto a v nasledujúcich rokoch, čo zvyšuje kredibilitu postupného dezinflačného procesu. Súčasne je tento záväzok podporený aj konzistentnou rozpočtovou politikou vlády, aj záväzkami postupného znižovania deficitu verejných financií. Zavedenie eura nie je možné považovať len za záležitosť či už Národnej banky, alebo Ministerstva financií. Ide o komplexný proces s dopadom na mnohé stránky ekonomického a spoločenského života a významnú úlohu v ňom bude zohrávať aj Národná rada Slovenskej republiky. Vážené dámy a vážení páni, ďakujem za pozornosť.
Grendel, Gábor, podpredseda NR SR (2022-05-24):
Želá si záverečné slovo pani spravodajkyňa? Nech sa páči.
Ďuriš Nicholsonová, Lucia, podpredsedníčka NR SR (2017-09-14):
Ďakujeme, pán poslanec. V zmysle rokovacieho poriadku teraz požiadal o slovo v rámci rozpravy pán navrhovateľ, nech sa páči.
Mikloš, Ivan, podpredseda vlády a minister financií SR (2010-12-02):
... pretože na takéto hlasovanie neupozornili, nepovedali na fórach, ktoré boli k dispozícii. Rokovali sme spoločné poslanecké kluby, jednotlivé poslanecké kluby, dohodli sme sa na koaličnej rade, a toto ich hlasovanie bolo v rozpore s konečnou dohodou koalície a koaličnej rady o štátnom rozpočte a zákonoch, ktoré s tým súviselo. Takže vôbec tam nie je žiadny rozpor, pán poslanec Pelegrini a ubezpečujem vás, že vládna koalícia funguje zásadne inak ako fungovala vaša a zároveň pravidlá, ktoré máme, budú platiť aj do budúcna. Ja verím, že budú platiť tak, aby sa neopakovalo to, čo sa včera stalo. No, a ešte by som na záver uviedol ďalšiu vec, ktorá sa týka a ešte zareagujem na pána poslanca Kažimíra, ktorý tu mal veľmi silné slová. Povedal, že je to hnusný biznis a nechutný lobing a poučil nás o tom, ako sa podvádza. Nepochybujem, že pán poslanec Kažimír je odborník v tom ako podvádzať, na ministerstve financií to vidíme dennodenne, na čo siahneme, tam kšeftovanie, plytvanie, rozhadzovanie za štyri roky. Naozaj od kávových lyžičiek až po Tipos, vrátane informatizácie od malých súm po obrovské, kde siahla ich ruka, tam kšefty, rozhadzovanie, plytvanie. Takže nepochybujem, že pán poslanec Kažimír je odborníkom na to, ako sa podvádza, ale musím mu povedať, že tu nejde o žiaden ani hnusný biznis, ani lobing. A myslím si, že jasne na argumentoch to vysvetlili aj moji kolegovia, aj ja, čo nás vedie k tomu, že predlžujeme o rok záťaž pre desaťtisíce, státisíce živnostníkov a podnikateľov, pretože už boli zaťažení v minulosti významne a skôr išlo o lobing pri presadení zákona, ktorý ste presadili a mal platiť od 1. januára budúceho roka. Išlo o lobing zopár firiem. A nakoniec by som chcel povedať, že tá úporná snaha o to, aby to platilo hneď od začiatku roka je dokonca už nad rámec dohody, ku ktorej došlo, lebo my sme rokovali. Samozrejme rokovali sme aj s výrobcami a distribútormi týchto pokladní, rokoval dokonca osobne aj predseda parlamentu, rokoval môj štátny tajomník, a aj po rokovaniach s nimi sme sa nakoniec dohodli na tom predĺžení o jeden rok. Takže dokonca aj oni uznali argumenty, ktoré sme hovorili v prospech toho predĺženia o jeden rok, v prospech kompromisného riešenia, že to nebude teda o dva roky, ale bude to o rok jeden. Takže naozaj si myslím, že jediný, kto už nechce prijať a vidieť tieto argumenty, že toto riešenie predĺženie o rok je dobrým kompromisom, pretože na jednej strane vytvára časový priestor na to, aby sa živnostníci, podnikatelia prispôsobili, na druhej strane vedie k tomu, že pristúpime k týmto novým pokladniam, ktoré sú lepšie. Ja som to nikdy nespochybňoval a nespochybňujem, že by mali zúžiť priestor, avšak v žiadnom prípade nie v tej miere, ktorú tu opisoval pán poslanec Burian alebo niektorý ďalší. Aj preto si myslím, že to riešenie ročného posunutia je dobré a je také, na ktorom nakoniec panuje všeobecná zhoda okrem poslancov SMER-u v celej krajine a ekonomike. Ďakujem pekne.
B. Bugár, poslanec: (2004-11-30):
K. Džupa, poslanec: Ďakujem, pán podpredseda. Domnievam sa, že to, čo definovala pani poslankyňa Sabolová, bude potrebné riešiť, ale zároveň som presvedčený, že tak ako uvádza tlač 946, v čl. I ods. 1 sa definuje právomoc ministerstva zdravotníctva vydať všeobecne záväzný právny predpis, ktorým sa ustanoví rozsah praxe aj v iných zdravotníckych povolaniach, ako je uvedené v ods. 1, že to už aj táto novela obsahuje. A stotožňujem sa s tým, čo povedal pán poslanec Novotný. Bude potrebné urobiť zásah do schválených zákonov, ale je potrebné to urobiť s patričnou redakciou po patričnom vyjadrení a vyhodnotení prvých skúseností s aplikáciou týchto zákonov a domnievame sa, že najskorší termín, kedy to bude možné v prospech zdravotníckych zariadení a pracovníkov urobiť, bude jar budúceho roku. Ďakujem.
Paška, Pavol, predseda NR SR (2014-04-03):
Pán poslanec Kuffa.
Brixi, Otto, poslanec NR SR (2014-10-21):
Ďakujem pekne, pani predsedajúca. Ctené kolegyne, kolegovia, ja sa vyjadrím len teda k dvom pripomienkam, ktoré v rozprave odzneli, a začnem tou pána poslanca Bobíka. Pán poslanec Bobík, máte svätú pravdu. Zákon č. 369 o obecnom zriadení hovorí, ako si majú mestá a obce určovať a zadefinovávať svoje a zaobchádzať so svojou mestskou heraldikou. Avšak táto novela vychádza z toho, že v Košiciach toto doteraz upravoval štatút. A prokurátor namietol to, že nemôže štatút, a VZN sa nemôže odvolávať na štatút, ale maximálne tak na zákon. Takto to v Košiciach bolo roky. Žiaľ, my sme o tom nevedeli. A preto je potrebné k tomuto zaujať aj príslušné relevantné a právne stanovisko. Čo sa týka otázky, prečo sme túto novelu stiahli v septembri. Tak bolo to veľmi z jednoduchého dôvodu, a to z toho, lebo sme nenašli spoločnú reč so ZMOS-om, a teda keď ste si čítali ten pôvodný návrh, tak by ste vedeli, že sa týkal nielen mesta Košice, ale aj iných miest a obcí na Slovensku, do ktorých rozhodovacích právomocí sme my vstupovať žiadnym zákonom nechceli bez toho, aby oni sa mali možnosť sa k tomu vyjadriť. Preto sme išli cestou takou, aby sme riešili a vyjadrovali sa len k tomu, k čomu sa vyjadriť vieme. Ďakujem pekne.
Fecko, Martin, poslanec NR SR (2014-06-03):
Ďakujem pekne. Pán kolega, ja by, mňa upútalo na vašom vystúpení, ako ste spomínali, že ak zmenia význam slova, to znamená, čo pod ním rozumieme, že to je veľká, veľké zlo. Náš kolega Braňo Škripek keď prišiel do parlamentu, v prvom svojom vystúpení povedal, že v politike dochádza k vykrádaniu obsahu významu slov. K vykrádaniu obsahu významu slov. A to je to veľké zlo, ktoré ja tu cítim aj v našej politike možnože slovenskej, a pomenoval to presne. Samozrejme, pred dvadsiatimi rokmi nebolo, hovorím, že náš národ nebol pripravený na to, aké veľké tlaky z každej strany naňho môžu prísť a, samozrejme, že život ukazuje, že musíme sa aj venovať ústave. Ja som, samozrejme, tiež za rodinu a za manželstvo a myslím si, že na čom inom, ak nie na rodine a manželstve sa má stavať tento náš slovenský národ. Ďakujem.
Hort, Milan, podpredseda NR SR (2011-04-06):
Pán predseda Sulík bol posledný v rozprave, preto vyhlasujem všeobecnú rozpravu za skončenú. Chcem sa spýtať pána Jahnátka ako navrhovateľa, či chce reagovať v záverečnom slove. (Reakcia navrhovateľa.) Nech sa páči.
Paška, Pavol, predseda NR SR (2013-02-07):
Pán poslanec Brocka, poprosím vás. (Ruch v sále.) Nech sa páči, pán predseda výboru Huba.
Hort, Milan, podpredseda NR SR (2011-07-01):
Ďakujem pekne. Reagovať teraz na faktické poznámky bude pán poslanec Rafaj. Nech sa páči.
Pollák, Peter, poslanec NR SR (2020-10-13):
Ďakujem pekne. Pán poslanec, vy ste zo začiatku spomínali rôznych lekárov, všetka česť, samozrejme. Ja som už len čakal, kedy spomeniete vášho obľúbeného doktora pána Liptáka, ktorý je taký istý bludár, ako aj vy. Mimochodom, podľa Liptáka, som presvedčený, že aj podľa vás, vraj Matovič pripravuje predaj a privatizáciu našich hotelov, reštaurácií a penziónov. To je taký istý blud, ktorý onako aj vy od rána vešiate na svojich facebookoch. Verím, že aj z tohto vystúpenia bude krásne videjko. Zatiaľ som od vás nepočul žiadne konštruktívne riešenie. Ďakujem pekne.
Laššáková, Jana, podpredsedníčka NR SR (2014-11-08):
Pani poslankyňa Vášáryová.
Pollák, Peter, poslanec NR SR (2020-06-05):
Pán predsedajúci, chcel by som vrátiť, vrátiť hlasovanie číslo 29 a 30 kvôli tomu, lebo mi nebolo umožnené hlasovať, keďže mám pokazené hlasovacie zariadenie. Ďakujem. Hlasoval by som za.
Jurinová, Erika, podpredsedníčka NR SR (2013-12-11):
S reakciou na faktické poznámky pán poslanec Mikuš.
Kaliňák, Robert, podpredseda vlády a minister vnútra SR (2012-10-18):
Áno, pán Beblavý, ja som mal 40 zamestnancov, keď som mal 19 rokov, na to, aby ste vy zaplatili toľko daní čo ja tomuto štátu, by ste museli žiť 200 rokov, prosím vás. Nechcem sa k tomu vracať a riešiť tieto vaše trápne útoky. Som rád, že sa znižujete aj k útokom na pôvod. To ma veľmi teší, pretože vám dochádzajú argumenty. Ale poviem vám jednu vec, že ho naozaj balkánsky mám. Takže to, aby sme si boli na jasnom, sa k pôvodu hrdo hlásim na rozdiel od vás. Ale nebudem zachádzať do vašej histórie, lebo to proste pre mňa nemá žiaden význam. Nemá význam hovoriť po vašom štátno-tajomníckom fungovaní, ktoré fondy nemohlo Slovensko čerpať vďaka vašim rozhodnutiam, to predsa vy veľmi dobre viete, ja hovorím o tom, že vy rozprávate nezmysly o tomto návrhu zákona. Vy ste si pozreli štátny rozpočet na budúci rok, kde sú peniaze, či ministerstvo vnútra dostalo peniaze na školy? Všimli ste si ten návrh? Toľko roboty ste si nedali. To znamená, peniaze sú na ministerstve školstva, pán poslanec, keď hovoríte o tom, to je jedno, keď ste chceli citáciu zákona. Máte pocit, že ja som dostal peniaze na školy? (Reakcia poslanca Beblavého.) No to sa teda nestane, pán poslanec. Pán poslanec, aby sme si boli na jasnom. Až si pozriete návrh štátneho rozpočtu, ten hovorí jasnou rečou v tom, kde sú peniaze, odkiaľ sa to bude financovať. Pozrite si ten zákon v kľude, prečítajte si ho. Ja som tu strávil niekoľko hodín vysvetľovaním výboru pre verejnú správu a urobím to kľudne s vami. Nemám chuť ani na vojnu, ani na žiadne iné veci. Jednoducho ma šokoval proste spôsob a útoky, ktoré ste proste prezentovali posledných 20 minút. Áno, vždy budem reagovať na obranu niekoho, keď o niekom rozprávate, kto tu nebol. Veď ste tu 20 minút hovorili o Dušanovi Čaplovičovi. Je tu? Vy mne budete rozprávať o tom, či som útočil na Jurzycu? Ja som ho nespomenul ani raz. Povedal som slovo Jurzyca? (Reakcia poslanca Beblavého.) Fajn, čiže o tom sa kľudne... (Prerušenie vystúpenia predsedajúcou.)
Blanár, Juraj, podpredseda NR SR (2021-10-01):
Pán poslanec Šeliga, môžete reagovať na faktické poznámky.
Šeliga, Juraj, podpredseda NR SR (2020-07-07):
Pán minister, ak chcete reagovať alebo vystúpiť, musíte ako navrhovateľ, myslím... (Reakcia ministra Sulíka.) Aha, dobre, tak už rozumiem, dobre. Pán poslanec Susko, nech sa páči. Poprosím, aby sme netelefonovali v sále, je to porušením rokovacieho poriadku.
Kollár, Boris, predseda NR SR (2021-12-09):
V rozprave teraz vystúpi pán poslanec Beluský.
M. Číž, podpredseda NR SR: (2007-03-28):
Zrušte hlasovanie, prosím, a dajte, páni technici... Prosím toto hlasovanie, keby sme nechali uplynúť márne, ruším toto hlasovanie. Neplatné hlasovanie, samozrejme. Prosím, dajte slovo pánovi poslancovi.
Laurenčík, Milan, podpredseda NR SR (2021-02-05):
Pán poslanec Jozef Šimko má ďalšiu faktickú, nech sa páči.
Ďuriš Nicholsonová, Lucia, podpredsedníčka NR SR (2017-10-13):
V rozprave teraz vystúpi pán poslanec Dostál, nech sa páči.
Grendel, Gábor, podpredseda NR SR (2023-05-17):
Spravodajcom k tomuto bodu je pán poslanec Peter Liba z navrhnutého gestorského výboru pre hospodárske záležitosti.
Šebej, František, poslanec NR SR (2015-03-18):
Ďakujem, pán predseda. Pán poslanec Kuffa, v podstate ja už nechcem komentovať váš štýl parlamentných vystúpení. Jednoducho prídete k tomu rečníckemu pultu a voľne halucinujete na ktorúkoľvek tému, o ktorej dovedna nič neviete. Ale musím povedať jednu vec, že homo sapiens ako biologický druh, ako sociálny druh, má za sebou strašne dlhý vývoj a súčasťou toho vývoja sú aj poruchy toho vývoja vrátane tých sexuálnych, vrátane sexuálnej agresivity a tie sa vo vývoji nášho druhu, samozrejme, vyskytli omnoho skôr ako liberáli, dokonca omnoho skôr ako katolíci, dokonca omnoho skôr ako religiozita. Tie poruchy jednoducho sú poruchy vývoja nášho druhu a sú tu s nami od nepamäti a pripisovať to práve liberálom, či už s nimi súhlasím, alebo nie, je teda ako naozaj nehorázny nezmysel.
Hlina, Alojz, poslanec NR SR (2015-06-30):
Ďakujem veľmi pekne. No budem veľmi zvedavý. Ja si dovolím, ak dovolíte, urobím také zhrnutie, čiže príslušný výbor nerokoval, lebo nebol uznášaniaschopný, ergo neboli tam poslanci. O dôvodoch ja nepolemizujem. To je, ako keby z finančného výboru tu prišiel niekto a povedal, že návrh štátneho rozpočtu sme neprerokovali, lebo sme neboli uznášaniaschopní. Ja neviem, možno aj také bude. Tu už nevieme, čoho všetkého sa dožijeme. Čiže správa o pozemkovom fonde nebola prerokovaná v pôdohospodárskom výbore. To je fakt. Do rady pozemkového fondu pôdohospodársky výbor, ktorý to má v gescii, nominuje nie nejakého zástupcu, nejakého profesijného, niekoho, kto bude zastupovať, ale nominuje mladého nejakého právnika, ktorý zhodou okolností je asistentom poslanca SMER-u. No, to proste veci sa stávajú, hej, asi to nemám preceňovať. Však? Hej, nemám to preceňovať, čiže to je vaša sila vo výbore, poľnohospodárskej loby, že, že budú dávať... Ale, prosím vás, by som sa hanbil. A tretiu vec, čo chcem povedať, a to treba povedať. Rada fondu poškodila národnoštátne záujmy, poškodila, lebo pripravila občanov tejto krajiny o 65 hektárov pôdy. Poškodila národnoštátne záujmy ľudí tohto štátu, lebo na 65 ha mohla byť jedna obrovská investícia, mohlo byť jedno obrovské rozvojové územie, mohli byť obrovské primárne, sekundárne až terciárne benefity z toho pre všetkých občanov tejto krajiny. Takto z nej má benefit iba sused premiéra Roberta Fica a asi pár členov rady pozemkového fondu. Poškodil, rada pozemkového fondu poškodila národnoštátne záujmy tohto štátu a pripravila ľudí tejto krajiny minimálne o miliardu korún.
Fecko, Martin, poslanec NR SR (2015-05-26):
Ďakujem pekne. Pán kolega, no si spomínal, že sú odtrhnutí od reality politici. Áno, to je stopercentná pravda, pretože z politiky sa stal biznis, momentálne dokonca biznis zastrašujúci tak, že keď poviete, že nebude podľa vášho, tak váš stromček zamestnaných padá v danom regióne. Takže, bacha, sú mocipáni života a smrti v danom okrese. Takže teda veľmi akože, samozrejme, ako tiež politik, ako si povedal, som tu piaty rok, tak myslím si, že nemáme sa za čo hanbiť aj po tejto stránke. A čím ďalej sme od Bratislavy, tým menej niečo presadíme. Aj teraz tu máme Bratislavčanov, vieš koľko? Je ich 52 a viac. Tretina parlamentu je z Bratislavy a okolia. To znamená, neviem, koľkí z nich boli v Sečovciach, v Ubli, v Uliči, v Sobranciach, či vôbec vedia, kde to je, a či vedia si predstaviť, ako tam život beží. A to je rozdiel, ja hovorím, medzi politikmi a štátnikmi, ako to ďalej vidia, pretože politici sú volení na štyri roky, štátnici, ako bude vyzerať ten národ o 20, 30 rokov, 50 rokov, po nás potopa Pani Radičová svojho času povedala, že štátnici sa na Slovensku nenarodili. Ja tvrdím, narodili sa tu, len ich musíme nájsť a dať im šancu. A preto tá ozdravovacia krv by tu mala byť. A ešte jedno poviem. Mňa veľmi škrie to, že prezident môže byť ľudovým hlasovaním odvolaný, ale politici nemôžu byť odvolaní nijako. Aj nad tým by sme sa mali nejakým spôsobom zamyslieť v ďalších rokoch. A tvrdím jedno, budem to tvrdiť stále, keď dáš sľub na Ústavu Slovenskej republiky, tak touto minútou sa tvoje ja mení na my, to som tu už x-krát opakoval, zabudni na svoj biznis, zabudni na to, že si z toho a z toho regiónu, pretože zastupuješ 5,4 mil. ľudí národa slovenského, pričom rovnaké šance musí mať ten, čo je v Sobranciach, ten, čo je v Malackách alebo v Bratislave, alebo na Orave. Takže pokiaľ toto poslanci Národnej rady nepochopia, tak tu level neprekročíme a budeme sa stále hrať iba na tých miestnych, na tých našich pieskoch... (Prerušenie vystúpenia časomerom.)
Sulík, Richard, predseda NR SR (2011-07-13):
Prepáčte. Prosím o kľud. Ďakujem. Nech sa páči.
Simon, Zsolt, poslanec NR SR (2016-09-09):
Ďakujem pekne. Pán kolega Pčolinský, áno, chápem. Ja by som vedel povedať aj iné prirovnanie, ale radšej sa ho zdržím, ak... Ale ďakujem veľmi pekne, bolo to trefné. Pán kolega Bernaťák, no, musím povedať, že v tomto parlamente poslanci Európskeho parlamentu môžu vystúpiť, keď s ním plénum Národnej rady súhlasí. To, že tu s tým nebol súhlas, to svedčí len o tom, že ako sa stavia Národná rada ku svojim poslancom v Európskom parlamente, o ničom inom. Ale áno, beriem, poďme sa aj o tom diskutovať, ale nie tak, že predseda Danko poriadne to ani s vami neprerokuje, predloží materiál na rokovanie Národnej rady z titulu moci a z titulu svojej funkcie a pretlačí ho tam a potom si pozve opozičných partnerov, že no poďme o tom diskutovať. Toto nie je spôsob diskusie. Toto je prejav arogancie moci a riešenie si osobného ega. A toto je problém a choroba tohto parlamentu. Ďakujem.
Zmajkovičová, Renáta, podpredsedníčka NR SR (2012-05-09):
Teraz o slovo požiadal podľa § 28 ods. 1 rokovacieho poriadku podpredseda vlády a minister vnútra Robert Kaliňák. Nech sa páči, máte slovo.
Budaj, Ján, poslanec NR SR (2016-09-12):
Je tu nejaký rokovací poriadok, pane. A ak chcete mať, ak chcete otvoriť diskusiu, tak ja chcem pokračovať.
Grendel, Gábor, poslanec NR SR (2023-10-25):
Ďakujem za slovo. No, rozdelenie postov predsedov výborov je ukážkovým príkladom toho, že v politike treba hodnotiť skutky, nie slová. Aké boli teda slová lídrov koalície? Lídri koalície hovorili, že budú rešpektovať to, čo patrí opozícii. Hovorili, že prinesú do parlamentu novú politickú kultúru. No a potom, keď prišiel rad na skutky, tak svoju parlamentnú väčšinu využili na takúto malichernosť. Nie je to Mečiarov valec zo Zlatej Idky, ale je to taký prvý valček, ktorým opozícia dostala po hlave.
Blcháč, Ján, poslanec NR SR (2021-06-30):
No aspoň pol minúty.
Laššáková, Jana, podpredsedníčka NR SR (2015-04-17):
Nech sa páči, pán poslanec.
B. Bugár, podpredseda NR SR: (2003-12-03):
(Hlasovanie.) Prítomných 129 poslancov, za návrh 128, hlasovania sa zdržal 1. Konštatujem, že body 1 až 3 zo spoločnej správy sme schválili. Nech sa páči. K. Džupa, poslanec: Vzhľadom na to, že body boli schválené, nie je potrebné hlasovať o bode 4. Ďalej konštatujem, že z rozpravy nevyplynul iný pozmeňujúci návrh, preto, vážený pán podpredseda, som splnomocnený gestorským výborom prerokovať uvedený zákon, posunúť ho do tretieho čítania.
M. Záhumenský, poslanec: (2007-10-25):
Ďakujem pekne. (Potlesk.)
Beluský, Martin, poslanec NR SR (2020-03-25):
Ďakujem za slovo. Pán poslanec Dostál, chcem sa poďakovať, že ste ako spravodajca vystúpili ešte v rozprave, aby sa na vás dalo reagovať. Pán poslanec Kuffa chcel v rozprave okrem svojho príspevku vystúpiť aj s návrhom na spôsob hlasovania, tak ja si dovolím, keby sme tú možnosť nemali, to spraviť prostredníctvom faktickej poznámky. Pán spravodajca, prosím vás, aby ste dali hlasovať o bodoch zo spoločnej správy osobitne, to znamená o každom zvlášť, nakoľko sú tam body, s ktorými sa dá súhlasiť a podľa mňa aj budú z opozície schválené, ale sú tam body, s ktorými sa nedá súhlasiť, hlavne bod č. 3 a bod č. 4, ktoré sa týkajú novely zákona o Súdnej rade, ktoré podľa mňa nemajú žiadny súvis so schváleným, schváleným skráteným legislatívnym konaním, ktoré má jasne zákonom stanovené podmienky, kedy sa môže skrátené legislatívne konanie použiť. A je to aj v rozpore vlastne s opatreniami, ktoré majú zamedziť šíreniu koronavírusu. A tieto uznesenia, tieto ustanovenia by mali byť prerokované v štandardnom medzirezortnom pripomienkovom konaní. Ďakujem veľmi pekne.
Mesterová, Zuzana, poslankyňa NR SR (2024-01-26):
Ďakujem pekne za slovo, pán predsedajúci. Pani poslankyňa Plaváková, ja len chcem podporiť tvoju argumentáciu v tom, že naozaj sme sa v rozprave k skrátenému legislatívnemu konaniu venovali dôvodom skráteného legislatívneho konania a keď sme sa aj okrajovo dotkli obsahových náležitostí tohto návrhu, tak len v kontexte dovysvetľovania našich argumentov práve proti skrátenému legislatívnemu konaniu. A tu musím povedať, že v podstate sa stotožňujem aj s mojím obľúbeným rečníkom v rozprave k skrátenému legislatívnemu konaniu pánom Gašparom, lebo on sám vo svojom príspevku potvrdil v úvode, že nedá sa úplne oddeliť diskusia o skrátenom legislatívnom konaní od samotného obsahu. Aj on sám sa čiastočne aj samotnému obsahu venoval, tak verím, že aj my sme správne diskutovali. A ja keď som si tak ako že to tu celé počúvam a rozmýšľam nad tým, čo sa tu udialo, ja mám pocit, že my aj pán Gašpar, aj koalícia, aj opozícia, my sledujeme ten istý dej. Len oni sa pozerajú na film Zachráňte Willyho a my sa pozeráme na Krstného otca, čiže možno niekde sa strácame vo vnímaní. A ešte zareagujem na tie praktické príklady, ktoré si uviedla, no, dobre, že pán Muňko predal byt ešte pred tým, ako je v platnosti táto novela, lebo mohol si spôsobiť väčšiu škodu ako len to, že ho predal pod cenu. Ďakujem.
T. Rosová, poslankyňa: (2007-02-07):
Podobne ako môj predrečník, sama som bola konfrontovaná aj s nárokmi zákona o prístupe k informáciám, trávila som mnoho hodín vypracúvaním podkladov pre takéto informácie a z môjho pohľadu bolo zjavne nerozumné tráviť takto večery, pretože som si vedela predstaviť tráviť ich inak. Napadla mi v tejto súvislosti aj analógia. Iste je mnoho našich spoluobčanov, ktorí či už preto, že sú hypochondri, alebo z iných dôvodov volajú neopodstatnene sanitku. Nie je to však dôvod na to, aby operátorka rozhodovala, či ich volanie je zjavne rozumné, alebo nerozumné a aby k nim teda podľa takéhoto svojvoľného rozhodovania vysielala alebo nevysielala  záchranku. No aj napokon by som chcela dať do pozornosti znenie navrhovaného § 14 ods. 3, ktoré je pomerne pikantné, pretože je takéto: „Povinná osoba žiadosť odloží aj vtedy, keď je zjavne nerozumná.“ Čiže nemusí byť nerozumná len táto žiadosť, stačí, ak je zjavne nerozumná povinná osoba. Ďakujem. (Smiech a potlesk.)
Szőllős, Ján, poslanec NR SR (2022-11-08):
Vážený pán predsedajúci, v rozprave k uvedenému návrhu zákona vystúpil jeden poslanec, pán poslanec Fecko. Nebol podaný žiadny pozmeňujúci a doplňujúci návrh. Dajte, prosím, hlasovať spoločne o bodoch 1 a 2 zo spoločnej správy bez odporúčania gestorského výboru.
Faič, Vladimír, poslanec NR SR (2022-02-08):
Ďakujem za slovo, pán predsedajúci. Pán predseda, tvoje vystúpenie ma inšpirovalo zaujať stanovisko k dvom momentom, ktoré si v svojom vystúpení spomenul. To prvé je, ten prvý moment je, keď si spomenul celý ten proces ohľadne prerokovávania a schvaľovania preletov lietadiel nad naše územie do vtedajšej Juhoslávie. Sedel som v tomto parlamente ako koaličný poslanec a musím vám povedať, kolegovia, že takými rečami, medovými, takými kvetnatými, ako sa nič nebude diať, niektorí to hovorili skoro tak, ako keby tie lietadlá holubice mieru mali prevážať. A všetko bolo, samozrejme, inak. Sám som vtedy ako koaličný poslanec hlasoval proti preletom. Mohol som si to dovoliť, pretože nikto na mňa neútočil, každý to rešpektoval. To len chcem koaličným poslancom povedať, že môžu sa nebáť a môžu mať svoj názor, aj byť sebavedomí. A ten druhý moment je, a to chcem teda všetkým, nechcem vám vstupovať do svedomia, vážení koaliční poslanci, ale ako ste najlepšie mohli vyvrátiť tie postoje, právne postoje generálneho prokurátora Žilinku? No asi tak, že by ste tu boli mu umožnili vystúpiť a, samozrejme, rozbili tú jeho správu, ktorú tu mal. Samozrejme, že ste to neurobili, pretože nikto z vás zrejme na to nemal a ani nemá. A to, že ste mu nedovolili vystúpiť, len potvrdzuje to, že ste nechceli, aby sa tu... (Prerušenie vystúpenia časomerom.)
Mierna, Anna, poslankyňa NR SR (2022-12-01):
Ďakujem pekne za slovo. Vážený pán predsedajúci, kolegyne, kolegovia, predseda Národnej rady Slovenskej republiky svojím rozhodnutím č. 1358 zo 14. novembra 2022 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 149/2020 o mimoriadnych štátnych zárukách a o doplnení niektorých zákonov a ktorým sa mení zákon č. 296/2021 o Európskom mechanizme pre stabilitu a o doplnení niektorých zákonov, je to tlač 1300, na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor pre financie a rozpočet prerokoval tento návrh vlády na skrátené legislatívne konanie na svojej 112. schôdzi 24. novembra 2022 a prijal k nemu uznesenie č. 406, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení a dopĺňa zákon č. 149/2020 o mimoriadnych štátnych zárukách a o doplnení niektorých zákonov a ktorým sa mení zákon č. 296/2021 o Európskom mechanizme pre stabilitu a o doplnení niektorých zákonov, je to tlač 1301, v skrátenom legislatívnom konaní na 78. schôdzi. Pán predsedajúci, ďakujem pekne. Otvorte, prosím, rozpravu.
Jurinová, Erika, podpredsedníčka NR SR (2013-10-23):
Pán poslanec Sulík.
Danko, Andrej, predseda NR SR (2018-09-12):
Pani Antošová.
Dobeš, Peter, poslanec NR SR (2020-09-29):
Pán predsedajúci, ďakujem za slovo. Vážené kolegyne, kolegovia, chcem do diskusie prispieť takým konkrétnym príkladom, že za vyše 20 rokov pomáhame cez neziskovú organizáciu Áno pre život vyše tisíc tehotným ženám, matkám, obetiam domáceho násilia, a to konkrétnou pomocou, kde dostali ich deti šancu narodiť sa. Chcem vyzvať kolegov na podporu tohto zákona o pomoci tehotným matkám, lebo tu ide o život, o život nenarodených detí, aby sa matky nebáli priviesť deti na svet. Národ, ktorý zabíja nenarodené deti a bojí sa mať deti, takýto národ obyčajne neprežije. Chcem povedať, že ako štvornásobný otec a deväťnásobný starý otec s odstupom času vidím, ako sa áno životu vracia nám aj ostatným. Ako vidíme, že to bolo dobré rozhodnutie, že našou úlohou je milovať, a nie kalkulovať, že počatý život každého dieťaťa je nadovšetko, a napokon, že všetko sa nám vráti a platí večná pravda, čo budeme siať, to budeme aj žať. Každá mamička, ktorá čaká dieťa, potrebuje pomoc svojho okolia. Láska k nej hovorí jasne, neexistuje iná možnosť, ako podporiť ju a pomôcť jej dieťatku. Prečo? Lebo deti sú naša budúcnosť a podpora mamičiek by mala byť prvoradá. Ďakujem.
Péter, Monika, poslankyňa NR SR (2021-10-19):
Vážený pán predseda, vážené panie poslankyne, vážení páni poslanci, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady, predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predseda, ďakujem, skončila som. Prosím, otvorte rozpravu.
Číž, Miroslav, podpredseda NR SR (2015-12-08):
Iste poznáte, pán poslanec, rokovací poriadok, takže akonáhle bude Národná rada uznášaniaschopná, dám o vašom návrhu hlasovať. Teraz budeme pokračovať v rozprave, vystúpi pán poslanec Zajac a pripraví sa pán poslanec Galko.
Glváč, Martin, podpredseda NR SR (2018-09-19):
Ďakujem. S faktickými poznámkami 2 poslanci. Končím možnosť prihlásiť sa. Pán poslanec Bastrnák.
Ďuriš Nicholsonová, Lucia, podpredsedníčka NR SR (2017-03-28):
Môžete, máte čas, pán poslanec.
Blanár, Juraj, podpredseda NR SR (2023-05-03):
S faktickou poznámkou pani poslankyňa Kolíková.
Blanár, Juraj, podpredseda NR SR (2021-09-17):
Ďakujem, pán predseda. Zaujmite miesto určené pre navrhovateľa. Teraz poprosím pani spravodajkyňu, ktorú určil navrhnutý gestorský výbor pre pôdohospodárstvo a životné prostredie, pani poslankyňu Jarmilu Halgašovú, aby predniesla správu k tomuto návrhu zákona. Nech sa páči, pani spravodajkyňa, máte slovo.
Šeliga, Juraj, poslanec NR SR (2023-05-03):
Ďakujem pekne. Prosím, dajte hlasovať o tom, že Národná rada prerokuje tento návrh zákona v druhom čítaní.
Zajac, Pavol, poslanec NR SR (2013-09-04):
Vážený pán kolega, celý čas ste hovorili o tom rozpore medzi vymáhateľnosťou práva a medzi ochranou spotrebiteľa. Ani jeden z poslancov, ani opozičných poslancov, nepovedal, že sme proti vymáhateľnosti práva na Slovensku. V žiadnom prípade nie. Ale povedali ste vymáhateľnosť práva, čiže legislatívy, ktorá na Slovensku platí. To znamená, je normálne, že na Slovensku môže po spotrebiteľovi ten, kto mu požičia peniaze, žiadať stovky, dokonca tisícky percent úrokov?! To je tá ročná percentuálna miera nákladov, ktorú ste zrušili v roku 2010. Prvá vláda Roberta Fica v roku 2010 to zrušila. Fungovalo to niekoľko rokov na Slovensku, keď ministerstvo financií určovalo túto ročnú percentuálnu mieru úrokov, ktorá bola odstupňovaná. Ja som navrhoval taký návrh zákona, aby sa obmedzili stropom úvery na Slovensku. A budete mať vyriešené aj tie exekúcie, aj státisíce exekúcií, s ktorými sa, s ktorými si dneska neviete poradiť. Bude mať vyriešené Sociálna poisťovňa tie, 40 tisíc nových exekúcií voči dôchodcom. Ale treba s tým niečo robiť. Vymáhateľnosť práva. Ale to právo určujeme v tejto sieni, v Národnej rade Slovenskej republiky! Ja keď som vás počúval, tak som myslel, že vy nie ste zo strany SMER, ktorá je sociálna. Ochrana spotrebiteľa verzus vymáhateľnosť práva. Samozrejme, že to musí byť jedno aj druhé. Vo svete všetky krajiny sa s tým museli vysporiadať. V Česku už 70 %, keď žiadate, úrokov, tak môžu byť považované za úžernícke. Prečo s tým niečo neurobíme?! Ja som rád, že ministerstvo už sa pustilo do niektorých tém, ale tejto témy sa bojíte, veľmi nechcete do toho ísť. (Potlesk.)
Lehotský, Tomáš, poslanec NR SR (2023-06-16):
Ďakujem veľmi pekne, pán predsedajúci. V súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecne rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu.
Matovič, Igor, poslanec NR SR (2014-04-02):
Miro, by sa chcelo dodať iba to, že tak ako si povedal, akože tam, kde je vôľa, je cesta. Alebo povedal si to inými slovami. Čiže naozaj, keď tu je nejaký zádrheľ, niekomu niečo vadí, má strach z toho, že ho prokurátor bude niekde lynčovať a obviňovať z porušenia ústavy, tak od toho je priestor medzi prvým, druhým čítaním a bez problémov sa cesta dá nájsť. Ale keď tá vôľa nebude, tak cesta sa hľadať nebude a zabije to SMER v prvom čítaní. Takže uvidíme, či SMER má vôľu niečo riešiť s automatmi.
Zmajkovičová, Renáta, podpredsedníčka NR SR (2014-04-02):
Ďakujem. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy. Pani podpredsedníčka, nie slovo, ani pán spravodajca, predpokladám. Prerušujem rokovanie o tomto bode programu. Budeme pokračovať prvým čítaním o návrhu poslanca Miroslava Kadúca na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona je uverejnený ako tlač 883. Návrh na jeho pridelenie na prerokovanie výborom je v rozhodnutí č. 882. Dávam slovo poslancovi Miroslavovi Kadúcovi, aby návrh zákona uviedol. (Rokovanie o návrhu poslanca Národnej rady Slovenskej republiky Miroslava Kadúca na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 883.)
Poliačik, Martin, poslanec NR SR (2014-01-29):
V teórii argumentácie existuje jedna veľmi vážna chyba, ktorá sa učí už teda na základnej škole, a to je tzv. straw man fallacy, kde človek si najprv vybuduje niečo, čo je úplne mimo, mimo toho, čo tvrdí jeho oponent, a potom namiesto toho, aby vyvracal argumenty oponenta, tak strieľa šípy do toho, do toho vybudovaného panáka, ktorého si tam sám postavil. A presne to urobil pán minister. On najprv celú tému otočil na to, že nám tu išiel vymenuvávať všetkých možných občanov rómskej národnosti, ktorí kedy spáchali nejaký trestný čin, a potom obvinil opozíciu z toho, že sa ide stavať na ich stranu. Ale o tom to vôbec nie je! Je to o tom, že polícia má v prvom rade chrániť všetkých občanov a polícia má v prvom rade konať len v rámci svojich vlastných kompetencií. A aj keď robí pátračku, aj keď robí čokoľvek, tak tie kompetencie nemá prekračovať. A ak je podozrenie, že to urobila, tak minister vnútra má byť prvý nastúpený a počúvať, čo sa vlastne stalo, a vyvracať tieto podozrenia, nie postaviť sa na jednu stranu. Lenže pre pána ministra je už príznačné, že on vždycky potrebuje najprv ukázať prstom na toho akože nepriateľa na druhej strane a potom z toho vytĺkať politický kapitál. Je veľmi nešťastné, že sa to robí, keď sa už hovorí o najzraniteľnejších, tak naozaj je len málo zraniteľnejších ľudí ako ľudia, ktorí žijú v rómskych osadách. Napriek tomu, že ich život môže byť spojený s kriminalitou, napriek tomu, že ich život môže byť problémový zároveň, z pohľadu majoritnej spoločnosti, je len málo ľudí, ktorí sú zraniteľnejší v tomto štáte ako oni. A zneužívať to na svoju politickú propagáciu je čisté svinstvo.
Zajac, Pavol, poslanec NR SR (2016-02-11):
Ďakujem veľmi pekne, pán kolega, za vaše vystúpenie. Naozaj som nečakal, keď som kládol otázky ministrovi zdravotníctva a pánovi predsedovi výboru Rašimu, ako chcú vyriešiť zdravotnú starostlivosť v tých nemocniciach, z ktorých odišli zdravotné sestry, dneska je to viac ako 500 sestier vysoko špecializovaných, ako toto vyriešia a ako naplnia ten sľub pána premiéra Roberta Fica o tom, že tieto sestry sa naspäť môžu vrátiť na svoje pracoviská bez toho, aby utrpeli napríklad na mzde. A nečakal som, že my dvaja opoziční poslanci to budeme tu rozprávať, pretože túto situáciu môže vyriešiť jeden človek v tejto republike jedným svojím pokynom. Je to premiér Robert Fico, ktorý takýto prísľub minulý týždeň dal, jedným pokynom tí jeho riaditelia to splnia, aj situáciu v prešovskej nemocnici vyriešia okamžite, pretože to fatálne zlyhanie, ktoré ste spomínali aj pri prešovskej nemocnici, ktoré mohlo nastať aj pre zníženú zdravotnú starostlivosť, to úmrtie dieťaťa má vyšetrovať Úrad pre dohľad nad zdravotnou starostlivosťou, teda pani šéfka Pažinková, ktorá bola v Prešove v nemocnici riaditeľka, pričom pán súčasný riaditeľ Čuha jej robil námestníka? Táto košická klika, ktorá vládne v prešovskej nemocnici, a keď tam bol problém, okamžite tam nabehol pán minister Čislák a pán Raši, ďalší členovia košickej kliky, to vyrieši? V prešovskej nemocnici situácia je veľmi zlá, tá atmosféra je tam neúnosná. Aj včera som povedal, zopakujem to, dá sa to tam vyriešiť aj tak, že sa okamžite odvolá vedenie tejto nemocnice.
Pellegrini, Peter, predseda NR SR (2023-12-20):
Prezentujme sa a hlasujme o tomto návrhu vrátiť návrh zákona jeho navrhovateľovi na dopracovanie, ktorý podal pán poslanec Dostál aj pani poslankyňa Luščíková. (Hlasovanie.) Prítomných 138, za 60, proti 78. Konštatujem, že sme tento návrh neschválili.
Bašistová, Alena, poslankyňa NR SR (2016-04-26):
Chcem dať na pravú mieru hlasovanie o programovom vyhlásení vlády, hlasovala som „za“, hlasovacie zariadenie ma vyhodnotilo ako neprítomnú, preto žiadam o kontrolu hlasovacieho zariadenia. Ďakujem.
Blanár, Juraj, podpredseda NR SR (2023-02-09):
Ďalší s faktickou poznámkou pán poslanec Nemec.
Kremský, Peter, poslanec NR SR (2023-03-22):
Takže ak zastupujem občanov tohto mesta, som na to hrdý a k tej druhej časti. Určite mnohí z vás videli reportáže o tom, ako by sa na Slovensku dal ťažiť plyn, ako by plyn zo Slovenska dokázal pokryť 10 % našej spotreby a tak ďalej. A mnohí tomu tlieskajú, mnohí sa z toho tešia. Áno, super. Ale ak to má byť päť kilometrov od ich domu, tak chodia na protesty a a píšu petície, pretože sa obávajú, že objekt, ktorý má 50 krát 50 metrov ako prieskumný vrt, ktorých je na Záhorí bežných vrhov, ťažobných, možno 20, že to zničí ich krajinu. No neviem, nezdá sa mi, že by to Záhorie bolo nejaké tým zničené. A takisto by to nebolo ani v iných prípadoch. To, čo ja chcem presadiť, sú napríklad niektoré lehoty, aby tým firmám niekto vôbec odpovedal. Teraz im napríklad neodpovedajú. Napríklad tam sú dva mes... (Prerušenie vystúpenia časomerom.)
Remišová, Veronika, podpredsedníčka vlády SR pre investície a informatizáciu (2020-05-12):
Vážený pán predseda, vážení podpredsedovia, vážené panie poslankyne, vážení páni poslanci Národnej rady Slovenskej republiky, dovoľte mi, aby som uviedla vládny návrh zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov. Vláda Slovenskej republiky prerokovala a schválila návrh zákona 11. mája 2020 a prijala k nemu uznesenie č. 285/2020. Vláda Slovenskej republiky vyhlásila s účinnosťou od 12. 3. 2020 v súlade so zákonom č. 42/1994 Z. z., vyhlásila z dôvodu ochorenia COVID-19 spôsobeným koronavírusom SARS-CoV-2 na území Slovenskej republiky mimoriadnu situáciu, s účinnosťou od 16. 3. 2020 bol podľa článku V. ústavného zákona č. 227 o bezpečnosti štátu v čase vojny, vojnového stavu, výnimočného stavu a núdzového stavu, vládou Slovenskej republiky vyhlásený aj núdzový stav. V nadväz... (Prerušenie vystúpenia predsedajúcim.)
Hort, Milan, podpredseda NR SR (2011-12-01):
Pani Tomanová, nech sa páči.
Krajniak, Milan, minister práce, sociálnych vecí a rodiny SR (2021-05-04):
Ďakujem, pán predseda. Vážené dámy a páni, zmyslom tejto krátkej novely zákona je umožniť jednoduchú vec, aby prostredníctvom úradov práce sme mohli poskytovať občanom aj dlhové a psychologické poradenstvo. Prečo túto zmenu robíme? Existuje množstvo občanov, ktorí sú dlhodobo v evidencii nezamestnaných napríklad preto, že nie sú schopní splácať svoje záväzky dlhodobo. Jedná sa najmä o exekúcie a preto logicky nie je pre nich motivujúce nájsť si stabilnú prácu, pretože aj tak väčšinu ich príjmu alebo veľkú väčšinu ich príjmu by zobral exekútor, a preto na to, aby sme vôbec mohli týchto ľudí nejakým spôsobom aktivovať, tak potrebujeme im najskôr pomôcť vyriešiť problém s dlhmi. To znamená, aby sme im vedeli poradiť, či je pre nich vhodnejšia skôr reštrukturalizácia ich dlhov, či je vhodnejší skôr osobný bankrot, alebo je to situácia, ktorá sa dá riešiť nejako inak. Keďže máme predjednané prostriedky z Európskej únie, ktoré by sme vedeli použiť na takéto projekty vlastne po celom Slovensku postupne, tak prispôsobujeme tomu aj legislatívu a verím, že tento návrh nájde všeobecnú podporu. Ďakujem.
Mihalik, Marcel, poslanec NR SR (2021-12-02):
Teraz budeme hlasovať o bodoch 1 až 25 zo spoločnej správy spoločne s odporúčaním gestorského výboru schváliť.
Laurenčík Milan, podpredseda NR SR (2021-06-18):
(Povedané súbežne s rečníkom.) Prepáčte, pán poslanec. Páni poslanci, prosím, ukľudnite sa a počúvajte prednášajúceho.
Cicoň, Antonín, poslanec NR SR (2014-11-08):
Ďakujem za slovo. Veľmi krátko. Pán Kaník, ja som tu vo vašom vystúpení zaregistroval také frázy, že zníženie úrovne schôdze a zdržovanie. Však, ale však to robíte od soboty. Alebo vulgarizmy, klamstvá. Veď to počúvam z pravej strany, z vašej strany od soboty. Chcel by som vás poprosiť, aby ste si v prvom rade urobil poriadok vo vlastnom košiari a upozornil kolegov, pretože od našich poslancov som od soboty nič také nepočul. Ďakujem.
Žiga, Peter, podpredseda NR SR (2024-10-29):
(Zaznievanie gongu.) Vážené panie poslankyne... vážené panie poslankyne, vážení páni poslanci, budeme pokračovať v prerušenom rokovaní. Ešte predtým chcem pozdraviť žiakov a pani učiteľky zo Základnej školy v Diviakoch nad Nitricou, ktorých máme na balkóne. Vitajte! V mene troch poslaneckých klubov, za SMER – SD, HLAS a SNS, podávam procedurálny návrh, aby sme návrhy, ktoré na rokovanie Národnej rady predkladá minister školstva, prerokovali v pondelok 4. novembra o deviatej hodine. Sú to tlače 401, 402, 503, 504 a 505, body 104 až 108 schváleného programu. Zároveň podávam procedurálny návrh, aby sme o tlači 400 hlasovali dnes o sedemnástej. Je všeobecný súhlas? (Nesúhlasná reakcia pléna.) Prezentujme sa a hlasujme. (Ruch v sále.) Pardon. Prezentujme sa a hlasujme. (Hlasovanie.) 75 prítomných, 75 za. Konštatujem, že Národná rada nie je uznášaniaschopná, vyhlasujem podľa § 23 ods. 6 rokovacieho poriadku 15-minútovú prestávku. (Prestávka.)
Zmajkovičová, Renáta, podpredsedníčka NR SR (2013-03-21):
Nie je tomu tak. Ďalšiu otázku položila pani poslankyňa Jana Žitňanská ministrovi práce, sociálnych vecí a rodiny Slovenskej republiky Jánovi Richterovi: „Vážený pán minister, koľko financií išlo v minulom roku na podporu chránených dielní a chránených pracovísk, koľko prípadov zneužitia týchto príspevkov sme zaznamenali?“ Odpovedať bude pán minister školstva pán minister Dušan Čaplovič. (Krátka pauza.) Pán minister školstva zastupuje pána ministra práce, sociálnych vecí.
Kmec, Stanislav, poslanec NR SR (2019-06-19):
Odhlasovali sme body zo spoločnej správy, môžme pristúpiť k hlasovaniu o pozmeňujúcom a doplňujúcom návrhu pána poslanca Puciho vyplývajúceho z rozpravy.
Kotleba, Marian, poslanec NR SR (2022-02-25):
Vážená pani poslankyňa, ja si len dovolím upresniť to vaše vystúpenie. Vy ste naozaj ďakovali všetkým slovenským vládam od roku 1998, ale buď to nebolo na... buď to teda z nejakej príčiny vám uniklo, alebo to bolo mierne cynické, pretože len o rok nato, v roku 1999 aj, žiaľ, vláda Slovenskej republiky povolila prelet vojenských lietadiel zúčastnených na leteckej bombardovacej kampani proti Srbsku bez mandátu OSN, prelet cez územie Slovenskej republiky. Pani poslankyňa, aj naša vtedajšia zradná slovenská vláda sa rozhodnutím, svojím rozhodnutím podieľala na tom, že Slovenská republika sa zapojila do pošliapavania a porušovania medzinárodného práva, ale nielen to, Slovenská republika sa vtedajším rozhodnutím vlády zapojila do zabíjania nevinných obetí bombardovania v Srbsku vrátane žien, detí a pacientov v nemocniciach. Na to netreba nikdy zabúdať, a preto nemôžme nikdy povedať, že ďakujeme vládam od roku 1998, pretože toto je taký prešľap v histórii Slovenska, ktorý sa nikdy nijakým spôsobom nebude dať vymazať.
Laššáková, Jana, podpredsedníčka NR SR (2014-10-15):
Na vystúpenie pána poslanca nie sú faktické poznámky. Nech sa páči, pán poslanec Novotný, máte slovo. Po vystúpení pána poslanca dám možnosť prihlásiť sa do rozpravy ústne.
Jurinová, Erika, podpredsedníčka NR SR (2013-10-25):
Nech sa páči pán poslanec Hraško.
Žitňanská, Lucia, poslankyňa NR SR (2015-02-11):
Ďakujem pekne, pán predseda, dajte, prosím, hlasovať o tom, že Národná rada prerokuje návrh zákona v druhom čítaní.
Paška, Pavol, predseda NR SR (2012-04-04):
Vyhlasujem ukončenie tajnej voľby. Počkáme si na spočítanie hlasov a vyhlásenie povereným overovateľom. (Spracúvanie výsledkov tajného hlasovania.)
M. Sabolová, poslankyňa: (2006-12-05):
Chcem sa však vyjadriť  k pánu poslancovi Haleckému, pretože  sú lepším riešením, ako navrhuje vláda, pretože vy vytvárate len skúšobné obdobie, a keď to skúšobné obdobie nebude dobré, tak buď ho predĺžite, a tým pádom budete potrebovať nejaké 4 mld. do konca roka, ak zistíte, že nie ste schopní ani štátne  zdravotnícke zariadenia sanovať, a druhý návrh, ak vám chceme vyjsť v ústrety a nechceme navyšovať rozpočet, tak vytvárame systémovú zmenu nato, aby poskytovatelia a poisťovne si vedeli  urobiť dlhodobý plán. A ak uvidíme za rok, že 4,33 je málo do systému, vždy tú zmenu, ale systémovú môžeme urobiť, a nie tak, že niečo vyskúšame, ak to bude dobré, tak áno, ak to nebude dobré, tak nie, potom urobíme zmenu v rozpočte, niekde naberieme 4 mld. alebo sa zadlžime, však počas roka to už môžeme. Čiže vy vôbec nie ste schopný ani v tej svojej pripomienke akceptovať, že my nechceme politizovať zdravotnícky systém, ale chceme vytvoriť reálne podmienky také, aké sú a hlavne vy ako zdravotníci, lekári, ktorí veľmi dobre viete, aké platby prichádzajú do nemocníc, do ústavných zariadení aj vám ako špecialistom alebo všeobecným lekárom, že nie sú dofinancované výkony, ktoré robíte. Ako chcete zvyšovať platy v zdravotníctve, ak tam nebude dosť zdrojov? Ako chcete zvyšovať limity na zmluvy s poskytovateľmi, keď...  (Prerušenie časomierou.)
Blcháč, Ján, poslanec NR SR (2021-06-29):
Vážený pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2014-07-02):
V rozprave vystúpi pán poslanec Huba. Nech sa páči, máte slovo.
Mizík, Stanislav, poslanec NR SR (2019-02-12):
Ďakujem za slovo. Pán Žarnay, vyzdvihol ste Švédsko, Fínsko, Anglicko, Francúzsko, vyzdvihol ste ich systém. Ja by som to nerobil. Sú to rozbité krajiny, je to stratená Európa. Prílišná liberalizácia v týchto krajinách spôsobila premenu veľkých častí týchto krajín na polovičný kalifát. Som tvrdý odporca liberalizmu. A teraz, keď sa pozrem po tejto sále, vidím, že je tu presilovka liberálov, osem ku jedna proti Mizíkovi. Ďakujem.
Fecko, Martin, poslanec NR SR (2014-11-09):
Ďakujem pekne. Pán minister, tiež gratulujem k funkcii, hoci v takom období, v akom ste sa dostali, tak vám to nezávidím vôbec. Keď ste spomínali, že je to v každé roky ako na hojdačke, že sa to mení, tak sa chcem opýtať vlastne, vieme, aké chceme mať zdravotníctvo, a vieme, akými krokmi sa chceme k tomu dostať? Takže to keď si ujasníme, tak myslím, že by sme vedeli nájsť aj opozičné nejaké možnosti riešenia. Chcem veriť, že prinesiete spravodlivý a čerstvý vietor na rezort a že bude pokračovať. Ďakujem.